Blandt de jøder, der ikke flygtede, blev de fleste fanget og sat på et tysk skib i [[Københavns Havn]]. De danske jøder blev – skønt det naturligvis alligevel har været en forfærdelig oplevelse for dem – behandlet meget bedre end jøder i andre lande. For det første siges det at tyskerne bankede på døren når de skulle arrestere jøder – i stedet for at sparke døren ind, som de gjorde det i andre lande – og nogle soldater gik (ifølge enkelte kilder) blot videre, hvis ingen åbnede. For det andet blev de i alt 474 deporterede danske jøder<ref name=emu/> ikke sendt i gaskamre, men til koncentrationslejren [[Theresienstadt]] i det nuværende [[Tjekkiet]], dengang det tyskbesatte protektorat Böhmen-Mähren. I denne lejr var der ingen gaskamre og således ikke noget organiseret massemord. Tyskerne brugte lejren som transitstation, fra hvilken mange jøder blev sendt videre til dødslejrene i fx [[Polen]]. De danske jøder blev dog aldrig sendt videre, og af de deporterede danske jøder mistede i alt 53 livet – de fleste gamle og syge.<ref name=emu>{{Cite web |url=https://www.emu.dk/modul/oktober-1943-de-danske-j%C3%B8ders-flugt-til-sverige |title=Oktober 1943 - de danske jøders flugt til Sverige. EMU Danmarks læringsportal, Undervisningsministeriet. Besøgt 6. februar 2019. |access-date= 6. februar 2019 |archive-date= 7. februar 2019 |archive-url=https://web.archive.org/web/20190207072217/https://www.emu.dk/modul/oktober-1943-de-danske-j%C3%B8ders-flugt-til-sverige |url-status=dead }}</ref> Dødsårsagerne var her bl.a. [[tyfus]], der huserede i lejren. Udover de 53, der døde i tysk fangenskab, omkom mere end 30 under flugten til Sverige.<ref name=emu/>
Religion Kultur